ananddey/assamese-wiki-corpus huggingface dataset:
টাটিয়ানে আলভেশ্ব

টাটিয়ানে আলভেশ্ব (জন্ম: চি. ১৯৮৬) এগৰাকী ব্ৰাজিলিয়ান মডেল, হিচাপ পৰামৰ্শদাতা আৰু সৌন্দৰ্য প্ৰতিযোগিতাৰ খিতাপ বিজয়ী যিয়ে মিছ আৰ্থ ২০০৮ প্ৰতিযোগিতাত ব্ৰাজিলক প্ৰতিনিধিত্ব কৰিছিল। তেওঁ অন্যতম বিজয়ী হিচাপে উলাই আহে আৰু মিছ আৰ্থ ফায়াৰৰ মুকুট লাভ কৰে, যিটো তৃতীয় ৰানাৰ-আপৰ সমতুল্য।

মিছ আৰ্থ ২০০৮

২০০৫ চনৰ মিছ মিনাচ গেৰাইছ ইউনিভাৰ্ছ আৰু সেই বছৰৰ মিছ ব্ৰাজিল ইউনিভাৰ্ছৰ চতুৰ্থ ৰানাৰ-আপ আলভেশ্বৰ নাম যোৱা ২০০৮ চনৰ ৭ ছেপ্টেম্বৰত ডিভিনোপলিছ চহৰত অনুষ্ঠিত মিছ মিনাচ গেৰাইছ ইউনিভাৰ্ছ ২০০৯ নিৰ্বাচনৰ সময়ত মিছ আৰ্থ ব্ৰাজিল ২০০৮ হিচাপে ঘোষণা কৰা হৈছিল। তেওঁ ১৩ বছৰ বয়সৰপৰাই মডেলিং আৰম্ভ কৰিছিল।

আন্তঃৰাষ্ট্ৰীয় সৌন্দৰ্য প্ৰতিযোগিতা মিছ আৰ্থৰ অষ্টম সংস্কৰণৰ চূড়ান্ত প্ৰতিযোগিতাত আলভেশ্ব ব্ৰাজিলক প্ৰতিনিধিত্ব কৰিছিল আৰু খিতাপৰ বাবে প্ৰতিদ্বন্দ্বিতা কৰিবলৈ ১৬ গৰাকী ছেমি ফাইনেলিষ্টৰ ভিতৰত এগৰাকী হিচাপে ঘোষণা কৰা হৈছিল। চুইমচুট প্ৰতিযোগিতাত তেওঁৰ মঞ্চত থকা দক্ষতাৰ বাবে আঠটা সৰ্বোচ্চ স্ক’ৰৰ ভিতৰত এটা লাভ কৰিছিল, যাৰ ফলত তেওঁ ইভিনিং গাউন প্ৰতিযোগিতাত অংশগ্ৰহণ কৰিবলৈ শীৰ্ষ আঠগৰাকী চূড়ান্ত প্ৰতিযোগীৰ মাজত স্থান লাভ কৰিবলৈ সক্ষম হৈছিল। তাৰ পিছত তেওঁ নিজৰ দেশৰ এক গুৰুত্বপূৰ্ণ বিষয় হিচাপে পৰিৱেশ সম্পৰ্কীয় উদ্বেগৰ বিষয়ে ভিডিঅ' সাক্ষাৎকাৰত সুন্দৰকৈ উপস্থাপন কৰি নেতৃত্ব লয় আৰু শীৰ্ষ চাৰিৰ ভিতৰত স্থান লাভ কৰে।

অন্তিম ৰাউণ্ডত চাৰিগৰাকী বিজয়ীৰ আদালতক এটা প্ৰশ্ন কৰা হৈছিল, “যদি আপুনি কেতিয়াবা আমেৰিকা যুক্তৰাষ্ট্ৰৰ নৱ-নিৰ্বাচিত ৰাষ্ট্ৰপতি বাৰাক ওবামাক লগ পায়, তেন্তে গোলকীয় পৰিৱেশৰ অৱস্থাৰ বিষয়ে তেওঁক কি ক’ব?” সাক্ষাৎকাৰৰ ৰাউণ্ডত তেওঁ চতুৰ্থ স্থান লাভ কৰে আৰু প্ৰতিযোগিতাৰ শেষত তেওঁক মিছ আৰ্থ ফায়াৰৰ মুকুট পিন্ধোৱা হয়।

২০০৪ চনত প্ৰিচিলা মেইৰেলিয়াছৰ পিছত ব্ৰাজিলে মিছ আৰ্থৰ শীৰ্ষ-৪ত প্ৰৱেশ কৰা এয়া প্ৰথমবাৰ আছিল। ২০০৮ চনৰ ৯ নৱেম্বৰত ফিলিপাইনছৰ এনজেলেছ চিটীৰ ক্লাৰ্ক এক্সপো এম্ফিথিয়েটাৰত মিছ আৰ্থ প্ৰতিযোগিতা অনুষ্ঠিত হৈছিল। ২০০৮ চনৰ ১৯ অক্টোবৰৰপৰা ফিলিপাইনছত ৮৫ গৰাকী প্ৰতিনিধি উপস্থিত হৈছিল। এই প্ৰতিযোগিতাখন ফিলিপাইনছত এবিএছ-চিবিএন ৰ জৰিয়তে আৰু ষ্টাৰ ৱৰ্ল্ড, দ্য ফিলিপিনো চেনেল আৰু অন্যান্য সহযোগী নেটৱৰ্কৰ জৰিয়তে বিশ্বজুৰি বহু দেশত পোনপটীয়াকৈ সম্প্ৰচাৰ কৰা হৈছিল।

তথ্যসূত্ৰ

বাহ্যিক সংযোগ

Beleza Brasil Official Website
Miss Earth Official Website

শ্ৰেণী:ব্ৰাজিলৰ ব্যক্তি
শ্ৰেণী:মডেল
ইহানা ঢিল্লোন

ইহানা ঢিল্লোন এগৰাকী ভাৰতীয় অভিনেত্ৰী, যিয়ে পঞ্জাবী আৰু হিন্দী দুয়োটা চলচ্চিত্ৰ উদ্যোগতে সক্ৰিয় হৈ আছে। ২০১৮ চনত হেট ষ্ট'ৰী ৪ ছবিৰ জৰিয়তে তেওঁ বলীউডত আত্মপ্ৰকাশ কৰে। তেওঁৰ বহুভাষিক দক্ষতাই তেওঁক ডেডী কুল মুণ্ডে ফুল (২০১৩) আৰু ঠগ লাইফ (২০১৭)ৰ দৰে পঞ্জাবী চলচ্চিত্ৰত সফলতা লাভ কৰাত সহায় কৰিছে। শেহতীয়াকৈ তেওঁ ৰাধে (২০২১) ছবিত অভিনয় কৰিছে আৰু ২০২৩ চনত স্মীপ কাঙৰ ছবি গোল গাপ্পেত অভিনয় কৰিছে।

কৰ্মজীৱন

শিক্ষা সমাপ্ত কৰাৰ পাছত তেওঁ আটলাণ্টাৰ হোটেল ক্ৰাউন প্লাজাত কাম কৰিছিল, য’ত তেওঁৰ চেহেৰাই এটা মডেলিং সংস্থাৰ দৃষ্টি আকৰ্ষণ কৰিছিল আৰু তেওঁলোকে তেওঁক এটা কামৰ প্ৰস্তাৱ দিছিল।

২০১৩ চনত ডেডী কুল মুণ্ডে ফুল ছবিৰ জৰিয়তে তেওঁ চলচ্চিত্ৰত আত্মপ্ৰকাশ কৰে। এই ছবিখনত মাকৰ ইচ্ছা আৰু মংগলৰ বাবে চিন্তা কৰা এগৰাকী সৰু চহৰৰ ছোৱালী 'মিনকী'ৰ চৰিত্ৰত অভিনয় কৰি তেওঁ পঞ্জাবী চলচ্চিত্ৰ জগতত চিনাকি লাভ কৰে।

তেওঁৰ পৰৱৰ্তী চৰিত্ৰটো আছিল ছিপ্পী গিল অভিনীত ছবি টাইগাৰ (২০১৬)। ইয়াত তেওঁ কানাডাৰ এগৰাকী সাংবাদিক 'একুম খান্না'ৰ চৰিত্ৰত অভিনয় কৰিছিল, যিয়ে নিচাসক্ত পুৰুষৰ সৈতে মহিলাসকলে কেনেকৈ মোকাবিলা কৰে সেই বিষয়ে জানিবলৈ জংপুৰালৈ আহে।

ঠগ লাইফ ছবিত তেওঁ 'ৰুচী' নামৰ এগৰাকী সংগ্ৰামী অভিনেত্ৰীৰ চৰিত্ৰত অভিনয় কৰিছিল, যিয়ে পিছলৈ তিনিজনীয়া পুৰুষৰ এটা দলৰ সৈতে ঠগবাজ হৈ পৰে।

২০১৮ চনত বিশাল পাণ্ডিয়াৰ পৰিচালনাত নিৰ্মিত ছবি হেট ষ্ট'ৰী ৪ৰ জৰিয়তে তেওঁ বলীউডত আত্মপ্ৰকাশ কৰে। এই ছবিখনত তেওঁ 'ৰিশ্মা'ৰ চৰিত্ৰত অভিনয় কৰিছিল আৰু তেওঁৰ সৈতে উৰ্বশী ৰাউটেলা, বিভান ভাটেনা আৰু কৰণ ৱাহীয়ে অভিনয় কৰিছিল।

বৰ্তমান ঢিল্লোন পঞ্জাবী আৰু হিন্দী চলচ্চিত্ৰ উদ্যোগত সক্ৰিয়ভাৱে জড়িত হৈ আছে। ২০১৯ চনত তেওঁ পঞ্জাবী ছবি ব্লেকিয়াত অভিনয় কৰিছিল, যিখন ছবিয়ে পিটিচি পঞ্জাবী ফিল্ম এৱাৰ্ডছ ২০২০ ত শ্ৰেষ্ঠ ছবিৰ বাবে মনোনীত হৈছিল।

২০২০ চনৰ জুন মাহত ঢিল্লোনে উল্লু অৰিজিনেল ৱেব চিৰিজ কাছাকৰ জৰিয়তে হিন্দী ডিজিটেল জগতত আত্মপ্ৰকাশ কৰে। ২০২০ চনত তেওঁ ৪টা গীতত অভিনয় কৰিছিল, যাৰ ভিতৰত দুটা পঞ্জাবী গীত (বাৰিশ্ব আৰু খাছ) আৰু দুটা হিন্দী গীত (মেৰী আশিকী আৰু বেৱফা তেৰা মাছুম চেহৰা)।

২০২১ চনত ঢিল্লোনৰ কেইবাখনো ছবি মুক্তি পাইছিল। মে’ মাহত জি ৫-ত মুক্তি পোৱা ছালমান খান অভিনীত ৰাধে আৰু ১৩ আগষ্টত ডিজনী+ হটষ্টাৰত মুক্তি পোৱা ভুজ: দ্য প্ৰাইড অফ ইণ্ডিয়া।

২০২২ চনৰ ২৫ আগষ্টত ছবিগৃহত মুক্তি পোৱা পঞ্জাবী ছবি ভূত আংকল তুচী গ্ৰেট হোত তেওঁ ৰাজ বব্বৰ আৰু জয়া প্ৰদাৰ সৈতে অভিনয় কৰিছিল।

তথ্যসূত্ৰ

বাহ্যিক সংযোগ

ইহানা ঢিল্লোনৰ ইনষ্টাগ্ৰাম একাউণ্ট

শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
পাহলৱী ৰাজমুকুট

পাহলৱী ৰাজমুকূট পাহলৱী যুগত (১৯২৫–১৯৭৯) ব্যৱহৃত ইৰাণৰ ৰাজ অভিষেকৰ মুকুট আছিল। পাহলৱী মুকুট ইৰাণৰ ৰাষ্ট্ৰীয় ৰত্নসমূহৰ মাজত ইৰাণ চৰকাৰৰ তত্ত্বাৱধানত বৰ্তমান ৰখা হয়।

পাহলৱী মুকুটটোৱে প্ৰত্যক্ষ প্ৰেৰণা লাভ কৰিছিল ছাছানিয়ান ৰাজকীয় মুকুটৰ পৰা, য’ত আচেমেনীড যুগৰ আৰোহী প্ৰতীকৰ সৈতে মিল থকা চাৰিটা ষ্টেপযুক্ত কৰ্নিচ আছিল। এই কৰ্নিচবোৰ আছিল ছাছানিয়ান মুকুটৰ এটা সাধাৰণ বৈশিষ্ট্য, যিয়ে দেৱতা আৰু শাসকৰ মিলনৰ প্ৰতীক আছিল। পাহলৱী মুকুটৰ মূল মটিফ হৈছে ‘সূৰ্য্যৰ ৰশ্মি’ প্ৰতীক, যিয়ে প্ৰাচীন পাৰ্চী সূৰ্য্য দেৱতা মিথ্ৰাক প্ৰতিনিধিত্ব কৰে।

পটভূমি

১৯২৫ চনত পাহলৱী বংশ ক্ষমতালৈ অহাৰ পাছত ৰেজা শ্বাহে হাজী চিৰাজুদ্দিন জাভাহেৰীৰ তত্ত্বাৱধানত ইৰাণী গহনা বিক্ৰেতাৰ এটা দলক নতুন মুকুট সৃষ্টিৰ বাবে নিযুক্তি দিয়ে। এই নতুন মুকুটৰ উদ্দেশ্য আছিল কাজাৰ বংশই ব্যৱহাৰ কৰা "কিয়ানী মুকুট"ৰ ঠাইত। ২২৪ চনৰপৰা ৬৫১ খ্ৰীষ্টাব্দৰ ভিতৰত ছাছানিয়ান যুগত ব্যৱহৃত পাৰ্চী মুকুটৰ চিত্ৰ আৰু ঐতিহাসিক বিৱৰণীৰপৰা অনুপ্ৰাণিত এই নতুন ডিজাইনটো।

পাহলৱী মুকুট বিশেষভাৱে নিৰ্মিত আৰু ১৯২৬ চনৰ ২৫ এপ্ৰিলত ৰেজা শ্বাহৰ ৰাজ অভিষেকৰ সময়ত প্ৰথমবাৰৰ বাবে পিন্ধা হৈছিল। ১৯৬৭ চনৰ ২৬ অক্টোবৰত তেওঁৰ পুত্ৰ আৰু উত্তৰাধিকাৰী মহম্মদ ৰেজা পাহলৱীৰ ৰাজ অভিষেকৰ সময়ত শেষবাৰৰ বাবে ইয়াক পৰিধান কৰা হৈছিল। বৰ্তমান এই মুকুটটো তেহৰাণৰ ৰাষ্ট্ৰীয় গহনা সংগ্ৰহালয়ত ইৰাণৰ অন্যান্য জাতীয় মণিৰ সৈতে প্ৰদৰ্শিত হৈছে।

যদিও ২০ শতিকাৰ আৰম্ভণিতে পহলৱী মুকুট সম্পূৰ্ণৰূপে নিৰ্মাণ কৰা হৈছিল, পৰম্পৰা অনুসৰি ইয়াৰ সৃষ্টিৰ বাবে ব্যৱহাৰ কৰা ৰত্নসমূহ ইতিমধ্যে ইৰাণৰ কোষাগাৰত থকা হাজাৰ হাজাৰ ভিন্ন ৰত্নৰ মাজৰপৰা বাছনি কৰা হৈছিল।

গঠন

সোণ, ৰূপ আৰু ৰঙা মুগাৰে এই মুকুট তৈয়াৰ কৰা হয়। ইয়াৰ সৰ্বোচ্চ উচ্চতা ২৯.৮ চে.মি., প্ৰস্থ ১৯.৮ চে.মি. আৰু ওজন প্ৰায় ২০৮০ গ্ৰাম। ইয়াত ৩,৩৮০ হীৰা স্থাপন কৰা হৈছে, যাৰ ওজন মুঠ ১১৪৪ কেৰেট। আটাইতকৈ ডাঙৰ হীৰাটো হৈছে ৬০ কেৰেটৰ হালধীয়া ৰঙৰ ‘ব্ৰিলিয়েণ্ট’ হীৰা, যিটো বগা হীৰাৰ ‘ছানবাৰ্ষ্ট’ ডিজাইনৰ মাজত স্থাপন কৰা হৈছে।

ইয়াত তিনিটা শাৰীত ৩৬৯টা একেধৰণৰ প্ৰাকৃতিক বগা মুকুতা স্থাপন কৰা হৈছে। মুকুটত পাঁচটা ডাঙৰ পান্না (মুঠ ২০০ কেৰেট)ও থাকে; ইয়াৰে আটাইতকৈ ডাঙৰটোৰ ওজন প্ৰায় ১০০ কেৰেট আৰু ইয়াক মুকুটৰ একেবাৰে ওপৰত স্থাপন কৰা হয়।
মুকুটৰ ওপৰত পাখি আকৃতিৰ ‘এগ্ৰেট’ (ক্ৰেষ্ট) থাকে, যিয়ে সামৰিক বিজয়ৰ পিছত ছাছানিয়ান শাসকসকলে পিন্ধা ডেউকাৰ কথা মনত পেলায়। ছাছানিয়ান ৰাজকীয় প্ৰতীকবাদত মুকুটত থকা ডেউকাবোৰ যুদ্ধ আৰু বিজয়ৰ দেৱতা বাহৰামৰ প্ৰতীক আছিল। সফল সামৰিক অভিযানৰ পিছত প্ৰায়ে ৰজাৰ মুকুটত এই প্ৰতীক সংযোজন কৰা হৈছিল।

জনপ্ৰিয় সংস্কৃতিত

১৯৮১ চনত পিটাৰ অ’ডনেলৰ উপন্যাস দ্য ছানাডু টেলিছমেনত মডেষ্টি আৰু উইলি গাৰ্ভিনক মৰক্কোৰ অপৰাধী পাতাল জগতখনে খেদি ফুৰে, যিসকলে পাহলাভি মুকুট উদ্ধাৰৰ অভিযানত নামিছে।

চিত্ৰসমূহ

তথ্যৰ উৎস

বাহ্যিক সংযোগ

ferrebeekeeper

The Pahlavi Crown | ferrebeekeeper - WordPress.com
শ্ৰেণী:ইৰান
ন'বেল বঁটা (২০০৫)

২০০৫ বৰ্ষৰ ন'বেল বঁটা বিজয়ীৰ তালিকা:

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
ৰয় জে. গ্লবাৰ (Roy J. Glauber)

"পোহৰৰ সংসক্ততাৰ কোৱাণ্টাম তত্বৰ প্ৰতি তেখেতে আগবঢ়োৱা অৱদানৰ বাবে" ("for his contribution to the quantum theory of optical coherence")
|
জন এল. হল (John L. Hall)

"পোহৰ কম্পনাংক ক'ম্ব প্ৰণালী সমন্বিতে লেজাৰৰ জৰিয়তে নিখুঁত বৰ্ণালীবিজ্ঞানৰ বিকাশৰ বাবে তেওঁলোকে আগবঢ়োৱা অৱদানৰ বাবে" ("for their contributions to the development of laser-based precision spectroscopy, including the optical frequency comb technique")
|
থিঅ'ডৰ ডব্লিউ. হান্‌স্ক (Theodor W. Hänsch)

২
ৰসায়ন বিজ্ঞান
|
য়েভেছ চভিন (Yves Chauvin)

জৈৱ সংশ্লেষণৰ বাবে মেটাথিছিছ প্ৰণালীৰ বিকাশৰ বাবে ("for the development of the metathesis method in organic synthesis")
|
ৰবাৰ্ট এইচ. গ্ৰাব্‌ছ (Robert H. Grubbs)

|
ৰিচাৰ্ড আৰ. স্ক্ৰক (Richard R. Schrock)

৩
ফিজিঅ'লজী বা মেডিচিন
|
বেৰী জে. মাৰ্শ্বাল (Barry J. Marshall)

"হেলিক'বেক্টাৰ পাইল'ৰি বেক্টেৰিয়াৰ আৱিষ্কাৰ আৰু পাকস্থলীৰ অম্ল ৰোগ আৰু পাকস্থলীৰ ঘাঁ কৰাত ইয়াৰ ভূমিকা আৱিষ্কাৰ কৰাৰ বাবে" ("for their discovery of the bacterium Helicobacter pylori and its role in gastritis and peptic ulcer disease")
|
জে. ৰবিন ৱাৰেন (J. Robin Warren)

৪
সাহিত্য
|
হেৰ'ল্ড পিণ্টাৰ Harold Pinter

"যিয়ে তেখেতৰ নাটকত দৈনন্দিন জল্পনাৰ আঁৰত সোমাই থকা থিয় গৰাবোৰ উলিয়াই আনে আৰু শোষিতজনৰ ৰুদ্ধঘৰলৈ বলেৰে সোমাই যাব পাৰে" ("who in his plays uncovers the precipice under everyday prattle and forces entry into oppression's closed rooms")

৫
শান্তি
|
আন্তৰ্জাতিক পাৰমাণৱিক শক্তি প্ৰতিষ্ঠান (IAEA) (International Atomic Energy Agency)

"নিউক্লিয় শক্তিক সামৰিক ভাৱে ব্যৱহাৰ কৰাৰ বিৰুদ্ধে তেওঁলোকে হাতত লোৱা প্ৰচেষ্টা আৰু লগতে নিউক্লিয় শক্তি যাতে অতি নিৰাপদভাৱে শান্তিৰ কামত ব্যৱহাৰ হয় তাৰ নিশ্চয়তা প্ৰদান কৰাৰ বাবে" (for their efforts to prevent nuclear energy from being used for military purposes and to ensure that nuclear energy for peaceful purposes is used in the safest possible way")
|
মহম্‌দ এলবাৰাডে (Mohamed ElBaradei)

৬
অৰ্থনীতি
|
ৰবাৰ্ট জে. অমেন (Robert J. Aumann)

গেম-থিয়ৰীৰ মাজেৰে সংঘাট আৰু সহযোগিতাক বুজাৰ ক্ষেত্ৰত তেওঁলোকে দিয়া অৱদানৰ বাবে" ("for having enhanced our understanding of conflict and cooperation through game-theory analysis")
|
থমাছ চি. স্কেলিং (Thomas C. Schelling)

তথ্য সংগ্ৰহ

"List of All Nobel Laureates 2005". Nobelprize.org. আহৰণ কৰা তাৰিখ: 29 Oct 2012

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
এগোৰাফ’বিয়া

এগোৰাফ'বিয়া এই পৰিস্থিতিৰ কাৰক হʼল ৰাজহুৱা পৰিবহণ, বজাৰৰ ভিৰ, যিকোনো ভিৰ আৰু দিঘল শাৰী বা ঘৰৰ বাহিৰ ওলোৱাৰ লগে লগে উদ্বিগ্নতা। । আক্ৰান্তসকলে এই পৰিস্থিতিৰ পৰা হাত সাৰিবলৈ যি কোনো কাম কৰিব পাৰে। গুৰুতৰ ক্ষেত্ৰত এজন মানুহ ঘৰৰ পৰা ওলাই যাবলৈ সম্পূৰ্ণৰূপে অক্ষমও হৈ পৰিব পাৰে।

তথ্যসূত্ৰ

শ্ৰেণী:মনোবিজ্ঞান
শ্ৰেণী:পোখালি
মাধুৰী কানিটকৰ

লেফ্টটেনেণ্ট জেনেৰেল (ড॰) মাধুৰী কানিটকৰ , এভিএছএম, ভিএছএম এগৰাকী ভাৰতীয় থল সেনাৰ বিষয়া। লেফ্টটেনেণ্ট জেনেৰেল পুনিতা অৰোৰা আৰু এয়াৰ মাৰ্শ্বাল পদ্মাৱতী বন্দ্যোপাধ্যায়ৰ পিছত তেওঁ ভাৰতীয় সশস্ত্ৰ বাহিনীৰ তৃতীয় মহিলা যি তিনিতাৰকা পদলৈ উন্নীত হৈছিল। তেওঁ বৰ্তমান ভাৰতৰ প্ৰতিৰক্ষা বাহিনীৰ প্ৰধানৰ অধীনত ইণ্টিগ্ৰেটেড ডিফেন্স ষ্টাফৰ (চিকিৎসা) উপ-প্ৰধান হিচাপে কৰ্মৰত। কানিটকৰে প্ৰধানমন্ত্ৰীৰ বিজ্ঞান, প্ৰযুক্তি আৰু উদ্ভাৱন উপদেষ্টা পৰিষদৰ লগতো জড়িত।

তেওঁৰ স্বামী লেফ্টটেনেণ্ট জেনেৰেল ৰাজীৱ কানিটকৰ এজন অৱসৰপ্ৰাপ্ত সেনা বিষয়া। তেওঁ শেষবাৰৰ বাবে ভাৰতীয় সেনাৰ কোৱাৰ্টাৰমাষ্টাৰ জেনেৰেল হিচাপে সেৱা আগবঢ়াইছিল। তেওঁলোক হৈছে ভাৰতীয় সশস্ত্ৰ বাহিনীৰ প্ৰথমহাল দম্পতী যিয়ে তিনি তাৰকা পদবী লাভ কৰিছে।

প্ৰাৰম্ভিক জীৱন আৰু শিক্ষা

তেওঁ ১৯৬০ চনত কৰ্ণাটকৰ ধাৰৱাদত মহাৰাষ্ট্ৰীয়ান ব্ৰাহ্মণ পৰিয়ালত জন্ম গ্ৰহণ কৰিছিল। তেওঁৰ আইতা আৰু ককাদেউতাক দুয়োগৰাকী চিকিৎসক আছিল। তেওঁ ১৯৭৮ চনত পুনেৰ সশস্ত্ৰ বাহিনী চিকিৎসা মহাবিদ্যালয়ত যোগদান কৰে। তেওঁ এমবিবিএছৰ তিনিটা পৰ্যায়ত পুনে বিশ্ববিদ্যালয়ত প্ৰথম স্থান লাভ কৰিছিল। শিক্ষাৰ ক্ষেত্ৰত উৎকৃষ্টতাৰ বাবে কলিংগ ট্ৰফীৰ উপৰিও শিক্ষা আৰু পাঠ্যক্ৰমৰ বাহিৰা কাৰ্যৰ বাবে স্নাতক শাখাৰ শ্ৰেষ্ঠ বিদায়ী শিক্ষাৰ্থীৰ হিচাপে ৰাষ্ট্ৰপতিৰ স্বৰ্ণ পদক প্ৰদান কৰা হৈছিল।

কৰ্মজীৱন

মাধুৰী কানিটকাৰে ১৯৮২ চনৰ ডিচেম্বৰ মাহত আৰ্মী মেডিকেল কৰ্পছত যোগদান কৰে। তেওঁ ১৯৯০ চনত স্নাতকোত্তৰ সম্পূৰ্ণ কৰিছিল আৰু এগৰাকী শিশু চিকিৎসাৰ বিশেষজ্ঞ হিচাপে ডিগ্ৰী অৰ্জন কৰিছিল। তেওঁ নতুন দিল্লীৰ সৰ্বভাৰতীয় চিকিৎসা বিজ্ঞান প্ৰতিষ্ঠানত পেডিয়াট্ৰিক নেফ্ৰোলজিত প্ৰশিক্ষণ গ্ৰহণ কৰিছিল। কানিটকৰে ৰাষ্ট্ৰীয় বিশ্ববিদ্যালয় চিকিৎসালয়, ছিংগাপুৰ আৰু গ্ৰেট অৰমণ্ড ষ্ট্ৰীট হস্পিটেল, লণ্ডন আৰু চিকিৎসা শিক্ষাত এফএআইএমইআৰ ফেলোশ্বিপ সম্পূৰ্ণ কৰিছে।

তেওঁ পুনেৰ সশস্ত্ৰ বাহিনী চিকিৎসা মহাবিদ্যালয়ত শিশু ৰোগ বিভাগৰ অস্থায়ী সহযোগী অধ্যাপক হিচাপে যোগদান কৰে। ইয়াৰ লগতে তেওঁ মহাবিদ্যালয়খনৰ অস্থায়ী অধ্যাপক আৰু মুৰব্বী অধ্যাপকো আছিল। তেওঁ আৰ্মী কলেজ অৱ মেডিকেল চাইন্সেচ আৰু সেনা চিকিৎসালয়ত অধ্যাপক হিচাপেও কাম কৰিছিল। তেওঁ আৰ্মী মেডিকেল কৰ্পছত প্ৰথম পেডিয়াট্ৰিক নেফ্ৰোলজি সেৱা স্থাপন কৰাত গুৰুত্বপূৰ্ণ অৱদান আগবঢ়াইছিল আৰু ভাৰতীয় শিশু চিকিৎসা বিজ্ঞান সমাজৰ সভাপতি পদতো অধিষ্ঠিত হৈছিল। তেওঁ নতুন দিল্লীৰ কাৰ্যালয়ত সশস্ত্ৰ বাহিনী চিকিৎসা সেৱাৰ উপ সঞ্চালক হিচাপে কৰ্মৰত আছিল।

২০১৭ চনৰ ২৮ জানুৱাৰী তাৰিখে তেওঁ পুনেৰ মাতৃশিক্ষানুষ্ঠান সশস্ত্ৰ বাহিনী চিকিৎসা মহাবিদ্যালয়ৰ ডিন আৰু ডেপুটি কমাণ্ডেণ্টৰ কাৰ্যভাৰ গ্ৰহণ কৰে। তাৰ পিছত তেওঁ উধামপুৰৰ উত্তৰ কমাণ্ডত মুখ্য জেনেৰেল মেডিকেল হিচাপে কাম কৰিছিল।

২০২০ চনৰ ২৯ ফেব্ৰুৱাৰী তাৰিখে তেওঁক লেফ্টটেনেণ্ট জেনেৰেল পদলৈ উন্নীত কৰা হয়। ভাৰতীয় থলসেনাৰ এই পদবী লাভ কৰা তেওঁ দ্বিতীয় গৰাকী মহিলা।

পুৰস্কাৰ আৰু সন্মান

মাধুৰী কানিটকৰক জিঅ'চি-ইন-চি প্ৰশংসা কাৰ্ড প্ৰদান কৰা হৈছে আৰু পাঁচবাৰ সেনা প্ৰধানৰ প্ৰশংসা কাৰ্ড প্ৰদান কৰা হৈছে।

তেওঁক ২০১৪ চনত বিশিষ্ট সেৱা পদক আৰু ২০১৮ চনত আতি বিশিষ্ট সেৱা পদক প্ৰদান কৰা হৈছিল।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:চিকিৎসাবিদ
শ্ৰেণী:সেনা বিষয়া
ছোনিয়া জব্বাৰ

ছোনিয়া জব্বাৰ ;এগৰাকী ভাৰতীয় বাগিচাৰ মালিক আৰু বন্যপ্ৰাণী সংৰক্ষণবিদ। ২০১২ চনৰ পৰা আৰম্ভ কৰি তেওঁ দাৰ্জিলিঙৰ নিজৰ চাহ বাগিচাখন নেপাল আৰু অসমৰ মাজত নিৰাপদ হাতীৰ প্ৰব্ৰজনৰ সুবিধা সুৰক্ষিত কৰিবৰ বাবে পৰিবৰ্তন কৰিবলৈ আৰম্ভ কৰিছিল। ভাৰতীয় বন্যপ্ৰাণী ট্ৰাষ্টে বাগিচাখনক উত্তৰ বংগৰ গ্ৰীণ কৰিডৰ চেম্পিয়ন হিচাপে স্বীকৃতি দিয়ে; আমেৰিকাৰ মন্টানা বিশ্ববিদ্যালয়ে ইয়াক হাতী বন্ধুত্বপূৰ্ণ (“Elephant Friendly”) বুলি প্ৰমাণিত কৰে। ইয়াৰ পিছত তেওঁ হাতী সংৰক্ষণৰ বাবে অতিৰিক্ত প্ৰকল্প আৰম্ভ কৰে, য’ত ১০০ একৰ বনাঞ্চল সৃষ্টিৰ বাবে পুনৰ বন্য প্ৰকল্প, আৰু ওচৰৰ পামৰ বাবে পাইলট শস্য বীমা প্ৰকল্প আদি আছিল। ২০১৯ চনত ভাৰতৰ মহিলাৰ সৰ্বোচ্চ অসামৰিক বঁটা নাৰী শক্তিৰ সন্মানেৰে সন্মানিত হৈছিল।

জীৱনী

২০১১ চনত পৰিয়ালটোৰ বৃহৎ চাহ বাগিচাখন উত্তৰাধিকাৰী সূত্ৰে লাভ নকৰালৈকে জব্বৰ কলকাতাৰ সাংবাদিক আছিল। আৰু আচৰিত কথাটো হ'ল তেওঁ একেৰাহে তৃতীয়গৰাকী মহিলা। তেওঁৰ মাতৃ ডলীয়ে অৱসৰ ল’ব বিচৰাৰ সময়ত বাগিচা খন তেওঁলৈ হস্তান্তৰ কৰিছিল। ডলী জব্বাৰে ছোনিয়াৰ আইতাক ছায়েদা বদৰুনিছাৰ পৰা এই বাগিচা খন লাভ কৰিছিল। চাহ উদ্যোগৰ কাম বেছিভাগেই মহিলাই কৰে যদিও মহিলা সকলৰ ক্ষমতা বুলিবলৈ নাই। মহিলা চাহ শ্ৰমিকসকলে গোটেই দিনটো পাত ছিঙি পোৱা তেওঁলোকৰ মজুৰি, স্বামীয়ে মদ্যপান বা ড্ৰাগছৰ বাবে খৰচ কৰি উৰুৱাই দিয়ে। লগতে ৰাষ্ট্ৰীয় পৰ্যায়তো চাহ শ্ৰমিক সংঘই মহিলাৰ প্ৰয়োজনীয়তাক আওকাণ কৰে। জব্বৰে তেওঁৰ শ্ৰমিকসকলক এনেবোৰ সমস্যাৰ পৰা পৰিত্ৰান পাবলৈ উৎসাহিত কৰি, এটা বেচৰকাৰী সংস্থাৰ সৈতে আলোচনা কৰি, সমস্য়া সমাধান কৰিবলৈ চেষ্টা কৰি আহিছে।

২০১২ চনত তেওঁৰ দৃষ্টিগোচৰ হোৱা অন্য এটা কথা আছিল, যেতিয়া শ্ৰমিকসকলে তেওঁক জনাইছিল যে তেওঁৰ চাহ বাগিচাৰ নতুনকৈ ৰোপণ কৰা অংশৰ ৩৫ একৰ মাটিত হাতীয়ে উপদ্ৰপ কৰিবলৈ ওলাইছে। শ্ৰমিকসকলে তেওঁক জ্বলি থকা টৰ্চ আৰু আতচবাজীৰে সিহঁতক ভয় খুৱাই খেদি পঠাবলৈ পৰামৰ্শ দিছিল, কিন্তু জব্বৰে একো নকৰাৰ সিদ্ধান্ত ল’লে। তেওঁ নিজৰ পৰিয়ালৰ বিনিয়োগ আৰু শ্রমিকসকলৰ পৰিশ্ৰম হাতীৰ উপদ্ৰৱত বলিদান দিয়াৰ বাবে চিন্তিত হৈ তেওঁ এটা টোপনি নোহোৱা ৰাতি কটালে। ৰাতিপুৱা তেওঁ আনন্দিত হৈছিল যে ক্ষতি নূন্যতম আৰু তাই উপলব্ধি কৰিছিল যে পৰিকল্পনা কৰিলে এই সকলোবোৰ সহ্য কৰিব পৰা যাব।

সময়ত তাই নিজৰ বাগিচাৰ মাজেৰে ৪০০ মিটাৰ বহল পথ সৃষ্টি কৰিলে যাতে হাতীয়ে নিজৰ পৰম্পৰাগত প্ৰব্ৰজন সম্পূৰ্ণ কৰিব পাৰে। ১৭ কিলোমিটাৰ দৈৰ্ঘ্যৰ হাতী বাটটো আবদ্ধ কৰি ৰখাৰ ফলত অসম আৰু মহানন্দ অৱবাহিকাৰ পৰা নেপাললৈ যোৱাৰ সাধাৰণ পথত বাধাৰ সৃষ্টি হৈছিল। তেওঁ বাগিচা খনত থকা এই বাধাবোৰ আতৰাবলৈ নিৰ্দেশ দিলে। "২০১৮" বৰ্ষৰ এই পুৰস্কাৰ ভাৰতৰ ৰাষ্ট্ৰপতি দ্বাৰা ৰাষ্ট্ৰপতি ভবনত প্ৰদান কৰা হৈছিল, য'ত প্ৰধানমন্ত্ৰী নৰেন্দ্ৰ মোডীও উপস্থিত আছিল।

তেওঁ স্থানীয় লোকসকলৰ বাবে এটি ক্লাব পৰিচালনা কৰিছিল, যি তেওঁলোকৰ কাম-কাজত আগ্ৰহী আছিল, আৰু হাতীসহ অন্যান্য বন্যপ্ৰাণীৰ বাবে ১০০ একৰ ভূমি সংৰক্ষণ কৰি এটি দেশীয় গছপুলিৰে পূৰ্ণ অৰণ্য গঠনৰ ব্যৱস্থা কৰিছিল।

২০১৮ চনত তেওঁৰ এই কামৰ ফলত নুক্সালবাৰীয়ে প্ৰথমখন বৃহৎ হাতী অনুকূল বাগিচা হিচাপে স্বীকৃতি লাভ কৰে। বন্যপ্ৰাণী বন্ধুত্বপূৰ্ণ এণ্টাৰপ্ৰাইজ নেটৱৰ্ক আৰু মন্টানা বিশ্ববিদ্যালয়ে এই বঁটা প্ৰদান কৰে।[3] ভাৰতীয় বন্যপ্ৰাণী ট্ৰাষ্টে তেওঁৰ ভূমি উত্তৰ বংগৰ গ্ৰীণ কৰিডৰ চেম্পিয়ন হিচাপে লক্ষ্য কৰিছিল।

তথ্যসূত্ৰ
মাকচুদান

মাকচুদান (ইংৰাজী: Maksudan) হ'ল ভাৰতৰ উত্তৰ প্ৰদেশ ৰাজ্যৰ চুলতানপুৰ জিলাৰ লম্ভুৱা মণ্ডলৰ ধোপাপৰ সমীপৰ গোমতি নদীৰ পাৰৰ এখন গাঁও।

গাঁওখনৰ মুঠ জনসংখ্যা প্ৰায় ১০ হাজাৰ। ইয়াৰে ৫৫০০ জন পুৰুষ আৰু ৪৫০০ জনী মহিলা। মাকচুদান ইয়াৰ মণ্ডল মূল চহৰ লম্ভুৱাৰ পৰা ৫ কিলোমিটাৰ দূৰত্বত অৱস্থিত। ই জিলাৰ মূল চহৰ চুলতানপুৰৰ পৰা ২৫ কিলোমিটাৰ আৰু ৰাজধানী লক্ষ্ণৌৰ পৰা ১৫৫ কিলোমিটাৰ দূৰত অৱস্থিত৷ দূৰত্বৰ সৈতে এই গাঁৱৰ ওচৰৰ গাঁওসমূহ হ'ল নৰেন্দ্ৰপুৰ (০.৬ কিল'মিটাৰ), ৰামপুৰ (২ কিল'মিটাৰ), শোভিপুৰ (২.২ কিল'মিটাৰ), মামপুৰ (১.৮ কিল'মিটাৰ), ধোপাপ (২.৯ কিল'মিটাৰ)। নিকটতম চহৰসমূহ হ’ল ভদিয়ান (৯.৪ কিল'মিটাৰ), লম্ভুৱা (৫ কিল'মিটাৰ), চন্দা (১৫ কিল'মিটাৰ), ধোপাপ (৩ কিল'মিটাৰ)। জাফৰাপুৰ, জিয়ানপুৰ, মিশ্ৰপুৰ, ৰলহি কা পুৰা, খৰহনা আদি হ'ল একেটা লম্ভুৱা মণ্ডলৰ অন্তৰ্গত গাঁও।

তথ্যসূত্ৰ

শ্ৰেণী:ভাৰতৰ গাঁও
গেনী ঠাকুৰ

গেনিবেন নাগাজিভাই ঠাকুৰএগৰাকী ভাৰতীয় ৰাজনীতিবিদ আৰু গুজৰাট বিধানসভাৰ বিধানসভাৰ সদস্য আছিল৷ তেওঁ ভাভ বিধানসভা সমষ্টিৰ পৰা নিৰ্বাচিত হৈছিল। ২০১৭ চনৰ গুজৰাট বিধানসভাৰ নিৰ্বাচনত ভাৰতীয় জাতীয় কংগ্ৰেছৰ পৰা তেওঁ প্ৰতিদ্বন্দ্বিতা কৰি ভাৰতীয় জনতা পাৰ্টিৰ শংকৰ চৌধাৰীৰ বিৰুদ্ধে জয়লাভ কৰিছিল। ২০২৪ চনৰ ভাৰতীয় লোকসভা নিৰ্বাচনত তেওঁ বানাস্কান্ত সমষ্টিৰ পৰা জয়ী হৈছিল আৰু গুজৰাটৰ একমাত্ৰ ভাৰতীয় জাতীয় কংগ্ৰেছৰ প্ৰাৰ্থী আছিল।

ৰাজনৈতিক জীৱন

ঠাকুৰে ২০১২ চনৰ গুজৰাট বিধানসভাৰ নিৰ্বাচনত ভাভৰ পৰা প্ৰতিদ্বন্দ্বিতা কৰিছিল যদিও পৰাস্ত হৈছিল।২০১৭ চনৰ গুজৰাট বিধানসভাৰ নিৰ্বাচনত ভাভ সমষ্টিৰ পৰা তেওঁ প্ৰতিদ্বন্দ্বিতা কৰিছিল আৰু ৬,৬৫৫ টা ভোটৰ ব্যৱধানত জয়ী হৈছিল।সংবাদ মাধ্যমৰ সূত্ৰই ঠাকুৰক অল্পেশ ঠাকুৰৰ ঘনিষ্ঠ সহায়ক বুলি গণ্য কৰে।২০২২ চনৰ গুজৰাট বিধানসভাৰ নিৰ্বাচনত তেওঁ পুনৰ ভাভৰ পৰা নিৰ্বাচিত হয়।

২০১৯ চনত গেনি ঠাকুৰে ঠাকুৰে কয় যে ছোৱালীৰ বাবে মোবাইল নিষিদ্ধ কৰাৰ পদক্ষেপ লোৱাত একো ভুল হোৱা নাই আৰু "তেওঁলোকে প্ৰযুক্তিৰ পৰা আঁতৰি থাকিব লাগে আৰু পঢ়াত অধিক সময় খৰচ কৰিব লাগে"।ইয়াৰ পূৰ্বে ২০১৮ চনত ধৰ্ষণৰ অভিযুক্তক আৰক্ষীৰ হাতত তুলি দিয়াৰ পৰিৱৰ্তে জ্বলাই দিবলৈ তেওঁ মানুহক উচটনি দিছিল।পিছলৈ তেওঁ স্পষ্ট কৰি দিলে যে তেওঁ 'মহিলাক শান্ত কৰিবলৈ'হে চেষ্টা কৰিছে।পিতৃ-মাতৃৰ সন্মতি অবিহনে হোৱা প্ৰেম বিবাহৰ তেওঁ বিৰোধী৷ তেওঁ আৰু কয় যে এনে বিবাহ পুৰুষ বা মহিলাজন থকা একেখন তালুকতে পঞ্জীয়ন হ’ব লাগিব।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ফিজিৰ বাতৰি কাকতৰ তালিকা

ফিজি ফ'কাচ
ফিজি লাইভ
ফিজি সমাচাৰ
ফিজি ছান (ইংৰাজী)
ফিজি ভিলেজ
দ্য জেট নিউজপেপাৰ (মাহেকীয়া, ইংৰাজী)
সৰতাজ (সাপ্তাহিক, হিন্দী)
শান্তি দূত (সাপ্তাহিক, হিন্দী)
ষ্টেলিয়ন
চাউথ ছি টাইমছ
নাই লালকাই
কাইলা
শফিজি নিউজৱায়াৰ
ফিজি ৱান
ফিজি ব্ৰডকাষ্টিং কৰ্পৰেচন
দুৱতা ব্ৰডকাষ্টিং কোম্পানী
আইলেণ্ড বিজনেছ (আলোচনী)
মাই লাইফ (আলোচনী)

তথ্যসূত্ৰ

শ্ৰেণী:বাতৰি কাকত
শ্ৰেণী:ফিজি
শ্ৰেণী:তালিকাসমূহ
মণিষা কৈৰালা

মণিষা কৈৰালা (; জন্ম: ১৬ আগষ্ট ১৯৭০) ভাৰতীয় চলচ্চিত্ৰৰ সৈতে জড়িত এগৰাকী নেপালী অভিনেত্ৰী। তেওঁ মূলতঃ হিন্দী আৰু তামিল চলচ্চিত্ৰত অভিনয় কৰে। তাৰোপৰি তেলেগু, বাংলা, মালয়ালম, নেপালী আৰু ইংৰাজী চলচ্চিত্ৰতো অভিনয় কৰিছে। বাণিজ্যিক আৰু স্বতন্ত্ৰ চিনেমা উভয়তে কৰা কামৰ বাবে পৰিচিত মণিষাই চাৰিটা ফিল্মফেয়াৰ বঁটাকে ধৰি বিভিন্ন বঁটা-বাহন লাভ কৰিছে। ২০০১ চনত নেপাল চৰকাৰে তেওঁক দেশৰ দ্বিতীয় সৰ্বোচ্চ সন্মান অৰ্ডাৰ অৱ গোৰ্খা দক্ষিণা বাহুৰে সন্মানিত কৰে।

ৰাজনৈতিকভাৱে বিশিষ্ট কৈৰালা পৰিয়ালত জন্মগ্ৰহণ কৰা মণিষা প্ৰকাশ কৈৰালাৰ কন্যা আৰু নেপালৰ প্ৰাক্তন প্ৰধানমন্ত্ৰী বিশ্বেশ্বৰ প্ৰসাদ কৈৰালাৰ নাতিনী। কৈৰালাই নেপালী ছবি ফেৰী ভেতাউলাৰ (১৯৮৯) জৰিয়তে অভিনয়ত আত্মপ্ৰকাশ কৰে। তেওঁ অভিনয় কৰা প্ৰথম হিন্দী ছবি সৌদাগৰ (১৯৯১)। ইয়াৰ পিছত ধাৰাবাহিকভাৱে ব্যৱসায়িক বিফলতাৰ পিছত ১৯৪২: এ লাভ ষ্ট’ৰী (১৯৯৪) আৰু তামিল ভাষাৰ বম্বে (১৯৯৫) নামৰ ৰোমান্টিক ছবিখনৰ জৰিয়তে তেওঁ নিজকে এগৰাকী আগশাৰীৰ অভিনেত্ৰী হিচাপে প্ৰতিষ্ঠা কৰে। পৰৱৰ্তী পৰ্যায়ত তেওঁ ধাৰাবাহিকভাবে সফলতাৰ মুখ দেখা অগ্নিসাক্ষী (১৯৯৬), ইণ্ডিয়ান (১৯৯৬), গুপ্ত: দ্য হিডেন ট্ৰুথ (১৯৯৭), কচ্ছে ধাগে (১৯৯৯), মুধলৱন (১৯৯৯), কোম্পানী (২০০২) আৰু এক চোটিচি লাভ ষ্ট’ৰী (২০০২) আদি ছবিত অভিনয় কৰে।

অকেলে হম অকেলে তুমত (১৯৯৫) এগৰাকী অভিলাষী পত্নী, খামোছি: দ্য মিউজিকেলত (১৯৯৬) বধিৰ পিতৃ-মাতৃৰ কন্যা, দিল ছেত (১৯৯৮) এজনী সন্ত্ৰাসবাদী, লজ্জাত (২০০১) এগৰাকী দুৰ্ব্যৱহাৰৰ সন্মুখীন হোৱা মহিলা আৰু এস্কেপ ফ্ৰম তালিবানত (২০০৩) সুস্মিতা বেনাৰ্জীৰ চৰিত্ৰত অভিনয় কৰা কৈৰালাই ভিন্নভিন্ন প্ৰকৃতিৰ চৰিত্ৰ ৰূপায়নৰ বাবে সমালোচনাত্মক স্বীকৃতি লাভ কৰিছে। ২০০৩ চনৰ পিছত কৈৰালাই স্বতন্ত্ৰ চলচ্চিত্ৰ নিৰ্মাতাৰ সৈতে আৰ্ট-হাউছ প্ৰজেক্ট আৰু আঞ্চলিক চলচ্চিত্ৰত কাম কৰিবলৈ আৰম্ভ কৰে। ড্ৰামাফিল্ম তুলসী (২০০৮), মালয়ালম মনস্তাত্বিক ছবি ইলেক্ট্ৰা (২০১০),আৰু ৰোমান্টিক কমেডী মেপিল্লাইত (২০১১) অভিনয় কৰি তেওঁ প্ৰশংসিত হয়।

২০১২ চনত ডিম্বাশয়ৰ কৰ্কট ৰোগ ধৰা পৰাৰ পিছত অভিনয়ৰ পৰা বিৰতি লৈ পাঁচ বছৰৰ পিছত ডিয়েৰ মায়াৰ (২০১৭) যোগে পুনৰ চলচ্চিত্ৰ জগতলৈ উভতি আহে। পিছৰ বছৰত তেওঁ নেটফ্লিক্সৰ প্ৰডাকচন লাষ্ট ষ্ট’ৰীজ আৰু জীৱনীমূলক ছবি সঞ্জুত অভিনয় কৰে। সঞ্জুৱে সৰ্বাধিক উপাৰ্জন কৰা ছবিৰ ভিতৰত স্থান পায়। চলচ্চিত্ৰত অভিনয় কৰাৰ উপৰিও তেওঁ ১৯৯৯ চনত ভাৰতৰ বাবে আৰু ২০১৫ চনত নেপালৰ বাবে ৰাষ্ট্ৰসংঘৰ জনসংখ্যা পুঁজিৰ সদিচ্ছা ৰাষ্ট্ৰদূত হিচাপে নিযুক্তি লাভ কৰে। তেওঁ ২০১৫ চনৰ এপ্ৰিল মাহত নেপালৰ প্ৰলয়ংকৰী ভূমিকম্পৰ পিছত সাহায্যৰ কামতো জড়িত আছিল। তেওঁ নাৰীৰ অধিকাৰ, নাৰীৰ বিৰুদ্ধে হিংসা প্ৰতিৰোধ, মানৱ সৰবৰাহ প্ৰতিৰোধ আৰু কৰ্কট সজাগতা আদিত জড়িত। তেওঁ ৰচনা কৰা হিল্ড (Healed) উপন্যাসখন ডিম্বাশয়ৰ কৰ্কট ৰোগৰ সৈতে তেওঁৰ সংগ্ৰামৰ বিৱৰণ।

বঁটা-বাহন

ফিল্মফেয়াৰ বঁটা
১৯৯৫: শ্ৰেষ্ঠ অভিনেত্ৰীৰ সমালোচক বঁটা (বোম্বে)
১৯৯৭: শ্ৰেষ্ঠ অভিনেত্ৰীৰ সমালোচক বঁটা (খামোচী: দ্য মিউজিকেল)
২০০৩: শ্ৰেষ্ঠ অভিনেত্ৰীৰ সমালোচক বঁটা (কোম্পেনী)
ফিল্মফেয়াৰ বঁটা দক্ষিণ
১৯৯৬: শ্ৰেষ্ঠ অভিনেত্ৰী-তামিল (বোম্বে)

তথ্যউৎস

বাহ্যিক সংযোগ

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:চলচ্চিত্ৰ প্ৰযোজক
শ্ৰেণী:নেপালী অভিনেত্ৰী
ছোনিয়া গান্ধী

ছোনিয়া গান্ধী (, , জন্ম: এণ্ট'নিয়া এলবিনা মাইন' ) এগৰাকী ইটালীয় মূলৰ ভাৰতীয় ৰাজনীতিক। তেখেত ভাৰতীয় জাতীয় কংগ্ৰেছৰ প্ৰাক্তন সভানেত্ৰী তথা ভাৰতৰ প্ৰাক্তন প্ৰধানমন্ত্ৰী প্ৰয়াত ৰাজীৱ গান্ধীৰ পত্নী।

জন্ম আৰু প্ৰাৰম্ভিক জীৱন

১৯৪৬ চনৰ ৯ ডিচেম্বৰত ইটালীৰ লুচিয়ানাৰ ভেনেটোত ছোনিয়া গান্ধীৰ জন্ম হৈছিল। ছোনিয়াই তেওঁৰ কৈশোৰ কাল অতিবাহিত কৰে টুৰিনৰ ওচৰৰ অৰবাছান' নামৰ এখন চহৰত। ৰ'মান কেথলিক খ্ৰীষ্টান পৰিয়ালত ডাঙৰ দীঘল হোৱা ছোনিয়াই প্ৰাৰম্ভিক শিক্ষা এখন স্থানীয় কেথলিক বিদ্যালয়ৰ পৰাই কৰিছিল। ১৩ বছৰ বয়সত তেওঁ স্কুলীয়া শিক্ষা সমাপ্ত কৰে আৰু ইয়াৰ পাছত কেম্ব্ৰিজ চহৰৰ 'বেল্চ এডুকেশ্যনেল ট্ৰাষ্টৰ ভাষা বিদ্যালয়ত ইংৰাজী অধ্যয়ন কৰিবলৈ যায়। তাৰেই এখন ৰেস্তোৰাঁত তেওঁ কেম্ব্ৰিজ ইউনিভাৰ্চিটিৰ ট্ৰিনিটি কলেজত ইঞ্জিনিয়াৰিং পঢ়িবলৈ যোৱা ৰাজীৱ গান্ধীক লগ পায়, য'ত ছোনিয়াই আজৰি সময়ত ৱে'ট্ৰেচ হিচাপে কাম কৰিছিল। ইয়াৰ পাছত ১৯৬৮ চনত হিন্দু বৈবাহিক পদ্ধতিৰে দুয়ো বিবাহ পাশত আৱদ্ধ হৈ তেওঁৰ শাহুৱেক তথা তদানীন্তন প্ৰধানমন্ত্ৰী ইন্দিৰা গান্ধীৰ ঘৰত থাকিবলৈ লয়। পাছলৈ ছোনিয়াই ভাৰতীয় নাগৰিকত্ব গ্ৰহণ কৰে।

ৰাজনৈতিক জীৱন

১৯৬৮চনত তেওঁ ৰাজীৱ গান্ধীৰ সৈতে বিবাহ পাশত আৱদ্ধ হৈ ভাৰতলৈ আহি পাছলৈ তেওঁ ভাৰতীয় নাগৰিকত্ব গ্ৰহণ কৰে। তেওঁ যদিওবা তদানীন্তন প্ৰধানমন্ত্ৰী ইন্দিৰা গান্ধীৰ বোৱাৰী আছিল, তথাপি তেওঁ সেইসময়ত ৰাজনীতি আৰু জনগণৰ পৰা দূৰত আছিল।
তেওঁৰ স্বামী ৰাজীৱ গান্ধীৰ হত্যাৰ পাছত, কংগ্ৰেছ নেত্ৰীবৰ্গই তেওঁক ৰাজনীতিত যোগদান কৰি পাৰ্টীটোক নেতৃত্ব প্ৰদান কৰিবলৈ আমন্ত্ৰণ জনাইছিল, কিন্তু তেওঁ সদায়ে অসন্মত আছিল। অৱশেষত ১৯৯৭ চনত তেওঁ এই আমন্ত্ৰণ স্বীকাৰ কৰি ৰাজনীতিত যোগদান কৰিছিল। তাৰ পাছৰ বছৰতে তেওঁক কংগ্ৰেছৰ সভানেত্ৰী পদৰ বাবে মনোনীত কৰা হৈছিল আৰু নিৰ্বাচিত হৈছিল। তেখেতৰ নেতৃত্বত কংগ্ৰেছে ২০০৪ চনৰ লোকসভা নিৰ্বাচনত ভাল ফলাফল দেখুৱাই মিত্ৰজোঁটত চৰকাৰ গঠন কৰিবলৈ সক্ষম হয়।
ইয়াৰ পাছত ২০০৯ চনতো পুনৰ নিৰ্বাচিত হৈ ইউ পি এই দিল্লীত চৰকাৰ গঠন কৰিবলৈ সক্ষম হয়।

বঁটা আৰু স্বীকৃতি

২০০৪ৰ পৰা ২০১৪ লৈ তেওঁক ভাৰতৰ আটাইতকৈ শক্তিশালী ৰাজনীতিক হিচাপে গণ্য কৰা হৈছিল। বিভিন্ন মেগাজিনত তেওঁক আটাইতকৈ ক্ষমতাশালী ব্যক্তি /নাৰীৰ তালিকাত দেখা গৈছিল।
২০১৩ চনত ফ'ৰ্ব্‌ছ মেগাজিনে প্ৰকাশ কৰা তালিকাত ছোনিয়াক পৃথিৱীৰ আটাইতকৈ ক্ষমতাশালী ব্যক্তিৰ ভিতৰত ২১ নম্বৰ স্থানত আৰু আটাইতকৈ ক্ষমতাশালী নাৰীৰ ভিতৰত ৯ নম্বৰ স্থানত ৰখা হৈছিল।
২০০৭ চনত তেওঁক আটাইতকৈ ক্ষমতাশালী নাৰীৰ ৩য় স্থানত আৰু আটাইতকৈ শক্তিশালী ব্যক্তিৰ ৬ষ্ঠ স্থানত ৰখা হৈছিল।

তথ্য সংগ্ৰহ

শ্ৰেণী:ভাৰতীয় ৰাজনীতিবিদ
শ্ৰেণী:জীৱিত ব্যক্তি